safouaneb/arywiki huggingface dataset:
موزامبيق

موزامبيق، رسميا لجمهورية د لموزامبيق (بلبرتغالية: República de Moçambique) هي بلاد جات ف لجنوب الشرقي د افريقيا. تايحدّها من الشرق لمحيط لهندي، من الشمال طنزانيا، من الشمال لغربي مالاوي و زامبيا، من لغرب زيمبابوي، و من لجنوب اسواتيني و جنوب افريقيا. موزامبيق عندها حدود بحرية مع بلدان جزر جاو فالشرق ديالها، و هوما جزر لقومور و ماداݣاسكار و فرانسا (لجزر ديال مايوط). ما بين لقرن اللول ولخامس هاجرو لقبايل د لبانطو للمنطقة اللي فيها موزامبيق و سكنو فيها. ف لعصور لوسطانية، كانت لبلاد معروفة بلبيع و الشرا من جيهت لمحيط لهندي. ف 1498، وصل لبحّار لبرتقيزي ڤاسكو دا ݣاما للمنطقة، و بدات لبرتغال تاتحتلّها بشويا بشويا، تا ولاّت كاملة مستعمرة ف 1505. من مورا حرب بقات 11 لعام، ستاقلات لجمهورية الشعبية د لموزامبيق ف 1975. من مورا ما ستاقلات، دخلات لبلاد ف حرب اهلية، بقات من 1977 تال 1992. ف 1994، تدارت اول نتيخابات فيها بزاف د لاحزاب، و من ديك الساعة و لوضعية د لبلاد مهدّنة شوية. تيسكنو ف موزامبيق شويا كتر من 30 مليون د الناس و لعاصمة ديالها هي ماپوطو. اللغة الرسمية د لبلاد هي لبرتغالية، و عاد كاين 4 د اللغات معتارفة بيها الدولة، هوما: السواحيلي، مواني، الشيوا، و طسونݣا. لفلوس اللي كيتخدّمو ف لبلاد هوما لميتيكال، و اكبر الديانات فيها هوما لمسيحية (58%) و لاسلام (18%) و الديانات لمحلية. موزامبيق داخلة مع بزاف د لمنضمات الدولية بحال لامم لمتحدة و ليتيحاد ليفريقي و لكومنويلت و منضمة التعاون لاسلامي و مجلس الدول اللي تيهضرو بلبرتغالية، و هي عضو مراقب ف لمنضمة لعالمية د لفرونكفونية.
موسكو

موسكو، (بالروسية: Москва) هي العاصمة د روسيا و اكبر مدينة فيها. هي من اكبر المدون د لعالم، و تيسكنو فيها و النواحي ديالها كتر من 12 مليون واحد. هي اكبر مدينة ف اوروپا من ناحية لمساحة. جات موسكو على لواد ديال موسكڤا، وكانت لعاصمة ديال بزاف د لبلدان بحال لامبراطورية الروسية، روسيا القيصرية، الدوقية د موسكو، و ليتيحاد السوڤياتي. موسكو فيها بزاف د لمواقع د التراث لعالمي د ليونيسكو بحال: لميدان لحمر، لكاطيدرالية د سان بازيل، و لكريملين، اللي تيسكن فيه الرئيس ديال روسيا. موسكو مركز قتيصادي كبير فلعالم، وعليها فيها بزاف د الراواج. كاينين فيها ربعة د لمطارات الدولية، تسعود د لمحطات د التران، و تاني اكبر شبكة د لميطرو من ناحية الزحام فلعالم (مورا طوكيو).
موضهارات مارس 1965 ف لمغريب

موضهارات مارس 1965 ف لمغريب، هي موضهارات طلابية وقعات ف لمغريب خصوصا فدارلبيضا ؤماتو فيها ناس. سياق. فلول ديال شهر مارس 1965، وزير تربية لوطنية يوسف بلعباس خرج مدكرة كيمنع فيها تلامد لي عندهم كتر من 16 لعام باش يعاودو لبروڤي، لعام لخر د لكوليج. ديك ساعة تلامد كانو مسييسين بزاف ؤلاغلبية ديالهم داخلين فتيحاد لوطني ديال طلبة لمغريب لي كان عندو علاقات معا تيحاد لوطني د لقوات شعبية. لوقائع. فـ22 مارس معا جوايه لعشرا، تجمعو دراري فتيران د لكورة ديال ليسي محمد لخاميس فدارلبيضا باش يديرو مسيرة حتيجاجية حتال لمندوبية ديال تعليم، والاكين فطريق لبوليس فرقهم. لغد ليه فـ23 مارس، عاودو رجعو طلبة ل ليسي محمد لخاميس ؤمشاو موراها لدرب سلطان ؤباب مراكش فين ساكنة طبقة لعاميلة، ؤبداو كيهاجمو لمحلات ؤيحرقو طوبيسات ؤطوموبيلات. لعسكر خرج دبابات ديالو ؤمعا جوايه 3 بدا كيطلق لقرطاس على ناس. لعواقب. من بعد تلت شهور، ف 7 يونيو 1965، لماليك لحاسان تاني علن على حالة ستيتناء ؤسد لبرلامان. ؤ ف 29 اكتوبر 1965، زعيم ديال حيزب تيحاد لوطني لقوات شعبية لمهدي بن بركة خطفوه ؤغبروه فباريز. ف 1968، واحد لمجموعة ديال زوعاما ليساريين من بينهم محمد بنسعيد ايت يدر، احمد حرزني ؤ سيون اسيدون حلو منضمة ماركسية لينينية سماوها منضمة 23 مارس باش يتفكرو ضحايا ديال داكشي لي وقع فدارلبيضا، لهدف ديالهم كان هو يديرو تغيير ف لبلاد باستعمال سلاح.
مول البرݣي

مول البرݣي جماعة ترابية قروية كاينة ف اقليم اسفي، جهة مراكش اسفي، ساكنين فيها 15342 واحد، على حسب لاحصاء لعام 2014.
مولاي براهيم

مولاي براهيم جماعة ترابية قروية كاينة ف اقليم الحوز، جهة مراكش اسفي، ساكنين فيها 11796 واحد، على حسب لاحصاء لعام 2014. تاريخ. ف 8 شتنبر 2023، ضرب زلزال ب قوة 6، 8 على سلوم ريشتر لي دمر عدد كبير ديال الديور و قتل بزاف د الناس.
مولاي بوزرقطون

مولاي بوزرقطون جماعة ترابية قروية كاينة ف اقليم الصويرة، جهة مراكش اسفي، ساكنين فيها 6069 واحد، على حسب لاحصاء لعام 2014.
مولاي رشيد (دارلبيضا)

مولاي رشيد جماعة ترابية مقاطعة كاينة ف اقليم/عمالة دّار لبيضا، جهة دّار لبيضا سطات، ساكنين فيها 245484 واحد، على حسب لاحصاء لعام 2014.
مولاي عبد الله

مولاي عبد الله (بالامازيغية: "ⵎⵓⵍⴰⵢ ⵄⴱⴷⵍⵍⴰ") هي جماعة مغربية بحرية غالب عليها الطابع القروي، كاينة فاقليم الجديدة فجيهة الدار البيضا سطات. عدد السكان ديالها فالمجال القروي هو 49. 889 نسمة، ؤ فالمركز الحضري هو ف 12. 456 على حساب الاحصاء ديال عام 2014. هاد الجماعة مشهورة بتنظيم واحد من اكبر لماسم فالمغريب، لي هو موسم مولاي عبد الله امغار، كيف ما فيها اكبر محطة حرارية فافريقيا والشرق الاوسط.
مولدوڤا

مولدوڤا، رسميا لجمهورية د مولدوڤا (ب رومانية Republica Moldova) هيّا دولة ماكاطلش على لبحر جات ف اوروپا شرقية. كاتحدها من لجنوب رومانيا، ؤ اوكرانيا من ݣاع جّوايه لخرين. لاغلبية د لاراضي د مولدوڤا د دابا كانت بلاد مستاقلة من لقرن 14، و كانت سميتها "لامارة د مولدوڤا". ف 1812، عطاتها الدولة لعتمانية (اللي كانت عندها سلطة عليها) للامبراطورية د روسيا. من مورا التورة لبولشوڤية، ستاقلات لبلاد و دخلات ف 1918 مع رومانيا وولاّو بلاد وحدا. ف 1924، دخل لاتحاد السوڤياتي للمنطقة و حتلها. فاللول دخلات لمنطقة طرف من اوكرانيا، ولكن ف 1940 ولاّت بوحدها، و تسمات لجمهورية السوڤياتية لاشتراكية د مولدوڤا. نهار 27 غشت 1991، من مورا ما طاح لاتحاد السوڤياتي، علنات لبلاد لاستقلال ديالها، و سمّات راسها لجمهورية د مولدوڤا. تيسكنو ف مولدوڤا شويا كتر من 2. 6 مليون د الناس و لعاصمة ديالها هي كيشيناو. لّوغة رّسمية ديال لبلاد هيّا لمولدوڤية، اللي كاين اللي كيحسبها لغة، و كاين اللي تيقول باللي هي دارجة د رّومانية. لفلوس اللي كاتخدّم هي اللييو لمولدوڤي. هي داخلة مع بزاف د لمنضمات دولية بحال لامم لمتحدة و لمجلس ديال اوروپا و منضمة التجارة لعالمية و لكومنولت د لبلدان لمستاقلة.
مومن الديوري

مومن الديوري (تولد ف 20 فبراير 1938 ف قنيطرة - مات نهار 16 ماي 2012 ف الرباط) كان كاتب ومعارض سياسي مغريبي كان تيطالب بجمهورية ف لمغريب. عاش من 1971 ل 2006 ف فرانسا منفي، ورجع للمغريب موراها، وتمًا عاش تال 2012. حياتو. تولد مومن الديوري ف 1938 ف قنيطرة، وكان بًاه محمد الديوري مقاوم ضد ليستيعمار داخل مع حزب ليستقلال، وكان واحد من اللًي سيناو لوثيقة د لمطالبة ب ليستقلال ف 1944. تعلم مومن من صغرو النضال، وتعرف على بزاف د لمناضلين اللي تعلًم معاهم، منهم: شيخ لعرب، احمد بن بلة، لمهدي بن بركة، لفقيه لبصري، و تشي ݣيفارا. ف 1957 مشا مومن لفرانسا باش يقرا لعلوم السياسية ومن موراها كمًل فسويسرا. من مورا ما تلاقا لمهدي بن بركة، قنعو باش يمشي يعاون الثورة لجزائرية، وولاً تينسق باش يتلاقاو لقادة د الثورة فالجزائر مع الثوار لاممين بحال تشي ݣيفارا. ف 1963، تعتاقل الديوري حيث كان مع لمجموعة د شيخ لعرب وتحكم عليه ب لاعدام. خرج بعفو ف 1965 ومن موراها بقا عايش ف السرية وتجوج مع لمخرجة فريدة بليزيد اللي ولدات معاه جوج بنات. مشا لفرانسا ف 1971 وخدا تمًا اللجوء السياسي. واخا كان عندو لجوء ف فرانسا جراو عليه ف 1991 للݣابون، وكان السبب هو باللي "خاصو يدير الرقابة لداكشي اللي تيقول". هادشي دار فضيحة ف فرانسا اللي مشات ليها بزاف من السمعة ديالها ديال الدفاع على حقوق لانسان، وفاللخرً رجعاتو بلا شروط. ف 2001، بغا يرجع الديوري للمغريب وطلب منو السفير د لمغريب ف باريز حسن ابو ايوب باش يكتب بريّة د عتيدار على انو كان تيعارض النظام باش عاد يعطيه پاسپور ديالو، ومومن مابغاش. ف 2004 غادي ياخد پاسپور بلا تا شرط، وغادي يدخل لبلادو ف 2006. كتوباتو. اهم كتاب كتب مومن الديوري كان ف 1992، وهو لكتاب ديال: "ديالمن لمغريب؟ " ("A qui appartient le maroc").
موناكو

موناكو، رسميا لامارة د موناكو (بلفرانساوية: Principauté de Monaco) هي بلاد صغيرة مستاقلة جات ف لجنوب لغربي د اوروپا. تايحدّها لبحر لبيض لمتوسط من لجنوب، و فرانسا من ݣاع الجوايه لاخرا. موناكو قريبة بزاف تا للطاليان (16 كم من الشرق) واخا ماكاينيش بيناتهم حدود. هي تاني اصغر بلاد ف لعالم من جيهة لكبر (من مورا لڤاتيكان)، و معروفة ف لعالم باللي هي بلاصة غالية، و تيسكنو فيها ناس عندهم فلوس (التلت ديال السكان ديالها ميليونيرات). واخا هي بلاد مستاقلة، موناكو ما عندهاش جيش، و فرانسا هي اللي مسؤولة باش تدافع عليها. الصخرة د موناكو كانت مستاقة من شحال هادي. اول دولة مستاقلة ف لمنطقة تدارت ف 1297. كانت مرّا مرّا كاتحتلها فرنسا، و لكن لاغلبية د لوقت كانت مستاقلة. نهار 2 فبراير 1861، سينات موناكو اتفاقية مع فرانسا فيها لاستقلال التام د لبلاد، و نهار 5 يناير 1911 دارت لامارة د موناكو اول دستور ديالها. تيسكنو ف موناكو شويا كتر من 38. 000 د الناس (منهم تقريبا 10. 000 اللي مواطنين)، و لعاصمة ديالها هي لمدينة د موناكو. اللغة الرسمية د لبلاد هي لفرانساوية، ولكن كاين لغات اخرا كاتهضر تاريخيا بحال لموناكية، الطاليانية، لاوكسيطون، و لبروڤونسال (ماعندهمش شي وضع رسمي). لفلوس اللي كاتخدّم ف لبلاد هي لاورو، و النضام د لحكيم ديالها ملكي دستوري. هي داخلة مع لامم لمتحدة من 1993 و لمجلس ديال اوروپا من 2004 و لمنضمة لعالمية د لفرونكفونية. هي ما داخلاش ف الاتحاد الاوروپي، واخا عندها علاقة خاصة معاه.
مونطينيݣرو

مونطينيݣرو، ولاّ الجبل لكحل (بلمونطينيݣرية: Црна Гора/Crna Gora) هي بلاد جات ف لجنوب الشرقي د اوروپا، و بالضبط ف لمنطقة د لبلقان. تايحدّوها بحر البنادقة و كرواتيا من لغرب، بوصنا ؤلهرسك و صربيا من الشمال، كوسوڤو من الشرق، و البانيا من لجنوب. مونطينيݣرو هي بلاد جديدة، و خدات لاستقلال ديالها نهار 3 يونيو 2006، من مورا ما تدار ستفتاء، و ختارو الناس اللي صوتو فيه باش يخرجو من الدولة اللي كانت جامعة صربيا و مونطينيݣرو. التاريخ ديال لبلاد قديم و حكموها بزاف د لبلدان منهم لجمهورية د ڤونيز و الدولة لعتمانية و يوݣوسلاڤيا. تيسكنو ف مونطينيݣرو شويا كتر من 600. 000 د الناس، ولعاصمة ديالها هي پودݣوريطسا. اللغة الرسمية د لبلاد هي لمونطينيݣرية، و كاين لغات اخرا كاتخدّم ف لادارة، هي لالبانية و لبوصنية و الصربية لكرواتية. لفلوس اللي كاتخدّم ف لبلاد هي لاورو، واخا هي ما داخلاش مع لاتحاد لاوروپي. هي داخلة مع بزاف د لمنضمات الدولية بحال لامم لمتحدة و الناطو و لمجلس ديال اوروپا و منضمة التجارة لعالمية و لمنضة د لامن و لمعاونة ف اوروپا.
مونݣوليا

مونݣوليا، رسميا لجمهورية د مونݣوليا (ب لمونݣولية: Монгол Улс/Mongol Uls) هي بلاد ماكاطلش على لبحر جات ما بين لوسط و الشرق ديال اسيا. تاتحدّها روسيا من الشمال، و الشينوا من الشرق و لغرب و لجنوب. هي ماعندهاش حدود مع كازاخستان، واخا بيناتهم غي 37 كيلوميطر. مونݣوليا هي لبلاد اللي عندها اقل نسبة د لكتافة السكانية ف لعالم، حيت لمساحة ديالها كبيرة، و الناس اللي ساكنين فيها قلال. بقوة ما الناس قلال، حتا لعدد ديال لعوادن ف لبلاد كتر من بنادم. مونݣوليا عندها تاريخ قديم و اتّر على بزاف د لبلايص د لعالم. دازو ف لمنطقة بزاف ديال لبلدان داروهوم الرحل، و لكن اكبر وحدا كانت هي لامبراطورية د مونݣوليا، اللي اسسها جينكيز خان، و كانت اكبر بلاد ف لعالم ف وقتها (كانت واصلة تا لبغداد ف لعراق). ملي ضعافت لامبراطورية، حكمات الشينوا لمنطقة، وبقات حاكماها تال 1911، اللي كان لعام اللي طاحت فيه لملكية ف الشينوا. ف 1924، عاون لاتحاد السوڤياتي لبلاد باش تستاقل رسميا من الشينوا، و ولاّت دولة شيوعية. ملّي طاح لمعسكر الشرقي ف 1990، دخلات لبلاد ف انتقال ديموقراطي، ولاّو فيها احزاب بزاف، تبّعات النضام الراسمالي و دارت دستور جديد ف 1992. تيسكنو ف مونݣوليا تقريبا 3. 3 مليون د الناس، و لعاصمة ديالها هي ؤلان باطار. اللغة الرسمية د لبلاد هي لمونݣولية، و لفلوس اللي كاتخدّم هي التوݣريك. النضام د لحكيم هو جمهورية برلمانية، و اكبر دين ف لبلاد هو لبودية. هي داخلة ف بزاف د لمنضمات الدولية بحال لامم لمتحدة و منضمة التجارة لعالمية و جي 77 و حوار التعاون لاسياوي و متحالفة مع الناطو.
موݣريص

موݣريص جماعة ترابية قروية كاينة ف اقليم جّديدة، جهة دّار لبيضا سطات، ساكنين فيها 15705 واحد، على حسب لاحصاء لعام 2014.
ميات

ميات جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 12101 واحد، على حسب لاحصاء لعام 2014.
ميجيك

ميجّيك جماعة ترابية قروية كاينة ف اقليم واد دّهاب، جهة دّاخلة واد دّهاب، ساكنين فيها 0 واحد، على حسب لاحصاء لعام 2014.
ميديطيرانيو (فيلم)

ميديطيرانيو (Mediterraneo لبحر لمتوسط)، فيلم طالياني لّي دار لاخراج ديالو ݣابرييلي سالفاطوري. لفيلم متلو فيه لادوار رّئيسية دييݣو اباطانتيونو و كلاوديو بيݣاݣلي و ݣيزيپي سيديرنا. هاد لفيلم ديال لكوميديا ملخص لفيلم. لفيلم كان دا جايزة لاوسكار ل احسن فيلم ب لوغة اجنبية ف 1992، لقيصة ديالو كاتدور ف لحرب لعالمية تانية و هي ديال واحد لݣروپ دلعسكر طاليانيين حصلو ف واحد لجزيرة يونانية ف يامات لحملة لايطالية على ليونان. كايتقطعو على لعالم فاش كايخسرو ليهوم اجهزة لتيصال و كايغراق لباطو ديالهوم و كايعيشو مع سكان ديال ديك لجزيرة ف واحد لجو كوميدي لّي ما عندو علاقة ب لحرب. لفيلم فيه نتيقاد ل لفكرة د لحرب و كايحتافل ب لانسانية و ب لقيم ديال لحب و صّداقة بين شّعوب
مير اللفت

مير لّفت جماعة ترابية قروية كاينة ف اقليم سيدي ايفني، جهة ݣلميم واد نون، ساكنين فيها 8106 واحد، على حسب لاحصاء لعام 2014.
ميوز (فرقة د لموسيقا)

ميوز (ب لينݣليزية Muse) واحد لمجموعة د الروك بريطانية تاسسات ف 1994. ميوز اسسوها تلاتة د الناس اللي هوما: ماتيو بيلامي (مغني و لعاب د لݣيطار و لپيانو)، دومينيك هووارد (لعاب د لݣيطار و لاباص و الجوقا) و كريسطوفر ڤولسطينهوم، اللي تيلعب لالات لايقاعية. خرجو ميوز بزاف د لابلومات، منها:
مالين لواد

مّالين لواد جماعة ترابية قروية كاينة ف اقليم بنسليمان، جهة دّار لبيضا سطات، ساكنين فيها 9101 واحد، على حسب لاحصاء لعام 2014.
مݣارطو

مݣارطو جماعة ترابية قروية كاينة ف اقليم سطات، جهة دّار لبيضا سطات، ساكنين فيها 8514 واحد، على حسب لاحصاء لعام 2014.
ناتج داخلي خام

نّاتج دّاخلي لخام (كنرمزو ليه ب GDP) هو لقيمة سوقية لݣاع سلعة نهائية ؤ لخدمات لمعتارف بها بشكل محلي ؤ لي كيتم لينتاج ديالها فشي بلاد ف واحد لمدة. هاد لمقياس كيتّستعمل سيرتو ف لموقارنة ديال لقتيصادات لوطنية د لبلدان علا لمستوى لعالامي. غالبا ما كانعتابرو ناتج لمحلي لفردي (نّاتج دّاخلي لخام مقسوم علا عاداد سّكان PPP) هو مؤشر ديال نيڤو د لمعيشة ف لبلاد.
ناروطو

ناروطو (ب جاپونية: "ナルト"؛ كتعني حرفيا "دوامة") هي سيرية د لمانݣا جاپونية كتبها ورسمها ماساشي كيشيموطو. كاتحكي لمانݣا لقصة ديال ناروطو ؤزوماكي، نينجا ف لبدية د لمراهقة كيقلب باش ياخد لعتيراف من عند ݣرانو كا نينجا قوي، ؤ كيحلم عاوتاني باش يولي "هوكاݣي"، لّي هوّا زعيم ديال لڤيلاج ديالهم. لقصة مقسمة على جوج د لݣزوات، لّول طرا فاش كان ناروطو باقي صغير، ؤ تّاني طرا فسنوات لمراهقة ديالو حتال فاش كبر. سّيرية مبازية علا جوج د لمانݣات وان شوت ديال كيشيموطو: كاراكوري (1995) – لّي خدا عليها كيشيموطو هضرة موشريفة ف لمجلة شهرية "Hop Step Award" ديال شوئيشا ف لعام لي تبعها، ؤ ناروطو (1997). لمانݣا ديال ناروتو دازت ف مجلة شونن جامپ لاسبوعية ديال شوئيشا من 1999 حتال 2014، ؤ خرجات ف 72 طانكوبون (كتاب). لمانݣا ولات سلسة انيم فالتلفازة دارت ليها الانتاج پيئيرو وانيپلكس، ؤكانت فيها 220 حلقة دوزوها فالجاپون من 2002 حتال 2007؛ دار مركز الزهرة الدبلجة بالعربية ديال 151 حلقة وتعرضات فسپيسپاور وسپيستون من 25 غشت 2007 حتال 1 نونبر 2015 ولكن باقين كيعاودوه حتى لدابا. هو لݣزو التاني ديال السلسة الاصلية، بدا فالجاپون ف2007 وسالا ف2009 من بعد 500 حلقة كانت فيه. بلا لانيم، طورات پبئيرو حداعش فيلم وحداعش اوڤا (ڤيديو انيمي اصلي). سلعات خرين مرتابطين بناروطو كنلاقاو روايات خفيفة، ڤيديوݣيمات، ؤبطاقات تجارية طوراتها شحال من شركة. لقصة ديال ناروطو كملات معا لولد ديالو بوروطو ؤزوماكي، ف "". بوروطو كيتمنى يدير طريقو ف لعالام د نّينجا لخاصة بيه فعوض ما يتبع طّريق ديال باه. ناروتو هي رابع احسن سلسلة مانݣا ف لمبيعات ف تاريخ، حيت باعت 235 مليون نسخة ف لعالام ف 35 دولة. نّقاد مدحو تطور شخصيات المانݣا، تطور احدات لقيصة لقوي، ؤ مشاهد لمدابزة لي تنفدو مزيان، واخا شي وحدين شافو بلي لمشاهد د لمدابزة نزلات نّيڤو د لقصة ل لتحت. لنتقادات جا فيها بلي لمانݣا، لّي فيها موضوع ديال لوصول ل سن رشد، كتستعمل مراجع تقافية من لميطولوجيا جّاپونية.
ناس لغيوان

ناس لغيوان هي فرقة د لغنا مغريبية شنعتها فايتة لحدود تصاوبات ف السبعينات و بضبط ف 1971 فكازا فلحي لموحمّادي. ومازال تاتغنًي حتا ليوما واخا ماتو ولا عتازلو بزاف د لاعضاء لبنايا ديالها. تعرفات هاد لمجموعة بزاف حيث خرًجات ستيل جديد د لمزيكة كيتسمًا بالستيل لغيواني ولاً تاغيوانيت. لغنا ديالهوم لوغتو داريجية نقية، حيت جدورو مشبرين فالتورات لمغريبي لقديم هادو لامّو شلا نوايع دلمزيكة لمغريبية لقحة (لملحون، ݣناوة، لعيطة، لغنا د لاطلس و سير كمّل… ) ؤ ديك لخيلوطة كاملة عطاتنا هاد لفرقة. فوق من هادشي لغاهوم موزون، منضوم و فيه شلا معاني سوا واضحين ولا مضرّݣين، بنادم لعادي غايلقاه صعيب باش يفسر حروفو ولا يفك سريرتو، بلاشك هاد النوع دلمزيكة خلا بلاصتو كبيرة عند قوم من داك لجيل ولا حتا لجيال اللي تابعينهوم كانو كايتسماو ب "رولينݣ ستونز ديال فريقيا" واخا لفن ديالهوم بدا كاينداتر شوية بشوية بلخصوص بين الشبان ديال دابا. اصل د سمية. السمية د ناس لغيوان بالدارجة تاتعني ناس لفهامة، زعما الناس اللًي عندهم لعمق فلهضرة وتيمشيو بعيد فيها، وداكشي اللي كانو تيحاولو يديرو فلاغاني ديالهم. اعضاء لݣروب. اللًي اسسوه. لاعضاء اللًي صاوبو لفرقة فاللول كانو هوما: اللًي جاو من بعد. لاعضاء اللًي جاو جداد من بعد هوما: لاغاني ديالهم. ناس لغيوان غنًاو بزاف د لاغاني معروفة واللي تشهرات بزاف ف لمغرب و تا ف لخاريج، بحال:
ناصر الزفزافي

ناصر الزفزافي (ب تاريفيت #تحويل ) (تولد نهار 4 نونبر 1978 ف لحسيمة) هو ناشط سياسي مغريبي، وواحد من لقيًاد د لحراك د الريف، اللي هو حراك كانت فيه احتجاجات سلمية وتاطًالب بواحد لعدد د لمطالب قتيصادية وجتيماعية للمنطقة د لحسيمة. نهار 29 ماي 2017، تعتقال ناصر وتحكم عليه ب 20 عام دلحبس. حياتو. تولد ناصر الزفزافي ف 1979 فلحسيمة فالشمال د لمغريب. لاصل ديالو من لقبيلة ديال بني ورياغل، اللي هي لقبيلة ديال محمد بن عبد لكريم لخطابي. حبس الزفزافي لقراية ديالو ف لّيسي، وموراها خدم فشي خدامي الصًغار بحال السيكيريتي، يصوب التيليفونات، وتا لفلاحة. هاد لخدامي كاملين كانو غي بريكولات، ومن غيرها كان تايكون الزفزافي بيطالي و شومور وماخدًماش. نهار 28 اكتوير 2016، من مورا ما تقتل محسن فكري، كان ناصر الزفزافي من الناس اللي ناضو حتجًوا وقادو لحراك د الريف. بقا الزفزافي تاينظم لمظاهرات السلمية (بلا صداع) اللي كانو لمطالب ديالهم تيركزو على باش تكون لعدالة ولحرية والشفافية والتنمية ليقتيصادية د لمنطقة د لحسيمة. نهار 29 ماي 2017، شدو ناصر فالنواحي د لحسيمة، ومورا حكم ليبتيدائي ف 2017، وحكم ستيئنافي ف 2018، تحكم عليه ب 20 عام د لحبس، وعلى بزاف د الناس اخرين د لحراك باحكام وصفاتها بزاف د لمنظمات بلي هي احكام قاصحة وضالمة،
ناميبيا

ناميبيا، رسميا لجمهورية د ناميبيا (بلينݣليزية: Republic of Namibia) هي بلاد جات ف لجنوب لغربي د افريقيا. تايحدّها من لغرب لمحيط لاطلسي، من الشمال انݣولا و زامبيا، من الشرق بوطسوانا، و من لجنوب جنوب افريقيا. ناميبيا ما عندهاش حدود مع زيمبابوي، واخا بيناتهم غي 200 ميطرو، حيت جات بيناتهم بوطسوانا، اللي خدات هاداك الطرف د لواد د الزامبيزي. لاراضي د ناميبيا كانت مسكونة من شحال هادي من بزاف د لقبايل منهم السان و الدامارا و الناما. ف لقرن 14، جاو قبايل خرا من لبانطو (ف لوقت د لهجرة د لبانطو) اللي تاهوما سكنو ف لمنطقة، و ولاّو هوما لاغلبية د السكان. ف 1884، ستعمرات المانيا لمنطقة، و بقات فيها تال مورا لحرب لعالمية اللولا. ف 1920، عطات لعصبة د لامم لحكيم د لبلاد لجنوب افريقيا، اللي حتلاّتها و طبقات فيها النضام د التفريق لعنصري (لاپارتهايد)، اللي كان مطبّق تا فيها. من مورا حرب بداوها الناميبيين، خدات لبلاد لاستقلال ديالها نهار 21 مارس 1990. دارت لبلاد الدستور ديالها ف نفس لعام، والنضام د لحكيم ديالها جمهوري. تيسكنو ف ناميبيا شويا كتر من 2. 5 مليون د الناس، و لعاصمة ديالها هي ڤيندهوك. اللغة الرسمية هي لينݣليزية، و عاد كاين 13 لغة وطنية ولا جهوية. لفلوس اللي كاتخدّم ف لبلاد هي الدولار الناميبي، و لاغلبية د الناس (ما بين 80-90%) مسيحيين. ناميبيا داخلة ف بزاف د لمنضمات دولية بحال لامم لمتحدة و لاتحاد لافريقي و لكومنويلت و لمجموعة د التنمية د افريقيا لجنوبية. اللغات. قبل 1990، كانت ناميبيا فيها تلاتة د اللغات رسمية هوما لينݣليزية و لالمانية و لافريكانز. ملّي ستاقلات لبلاد من جنوب افريقيا، حيّدات الرسمية من لالمانية و لافريكانز، اللي كانو محسوبين لغات د لاستعمار، و عندهم علاقة بلاپارتهايد، و بقات غي لينݣليزية اللي رسمية ف لبلاد. من غير اللغات لاوروپية، لبلاد تاتعتارف ب 10 د اللغات افريقية يا اما لغات وطنية، و لا جهوية. اكبر وحدا فيهم هي اللغة ديال اوشيوامبو، اللي تيهضروها تقريبا النص د السكان د لبلاد.
ناورو

ناورو، رسميا لجمهورية د ناورو (بلينݣليزية: Republic of Nauru - بالناورية: Repubrikin Naoero)، و اللي كانت قبل معروفة ب"لجزيرة السعيدة"، هي بلاد جزيرة جات ف لمحيط لمهدن و تابعة للقارة ديال اوقيانوسيا. اقرب بلاد ليها هي كيريباتي (300 كم من الشرق). لبلدان لاخرا اللي قراب ليها هوما توڤالو (من لجنوب الشرقي)، جزر صالومون (من لجنوب لغربي)، پاپوا غينيا الجديدة (من لغرب)، ميكرونيزيا (من الشمال لغربي)، و جزر مارشال (من الشمال). لمساحة ديال ناورو هي 21 كم مربع، و هي تالت اصغر بلاد ف لعالم من مورا لڤاتيكان و موناكو. هي تاني اصغر بلاد ف لعالم من جيهة السكان، و اصغر جمهورية ف لعالم. السكان لاصبيين ديال ناورو جاو من ميكرونيزيا و پولينيزيا هادي تقريبا 1000 عام قبل لميلاد. ف لقرن 19، ستعمرات المانيا لجزيرة و بقات فيها تا خسرات لحرب لعالمية اللولا. من موراها، عطات لعصبة د لامم لحكيم د لبلاد لؤسطراليا و نيوزيلاندا و لمملكة لمتحدة مجموعين. ف وقت لحرب لعالمية التانية، ستعمرات الجاپون لبلاد وبقات فيها تا خسرات لحرب. دخلات لبلاد مرة خرا عاود ف لوصاية ديال لحولافا، و بقات تابعة ليهم تا ستاقلاّت نهار 1 يناير 1968. تيسكنو ف ناورو شويا كتر من 10. 000 واحد، و هي لبلاد لوحيدة ف لعالم اللي ماعندهاش عاصمة رسمية، و لكن لحومة ديال يارين هي لبلاصة اللي كاتجمع فيها لاغلبية د لادارات د لبلاد. اللغات الرسمية د ناورو هوما لينݣليزية و الناورية، و لفلوس اللي كاتخدّم ف لبلاد هي الدولار لاسطرالي. لاقتصاد ديال لبلاد تيضور بزاف على لفوسفاط، اللي تاتصدّرو من 1907. هي داخلة مع بزاف د لمنضمات دولية، منها: لامم لمتحدة و لكومنويلت و الجمّاعة د لپاسيفيك.
ناݣا

ناݣا جماعة ترابية قروية كاينة ف اقليم اسفي، جهة مراكش اسفي، ساكنين فيها 22542 واحد، على حسب لاحصاء لعام 2014.
نبيل أحمجيق

نبيل احمجيق (بالريفية: ⵏⴰⴱⵉⵍ ⴰⵃⴰⵎⵊⵉⵇ) (تزاد نهار 31 دجنبر 1984 فلحسيمة) هو ناشط سياسي مغريبي، وواحد من الشيفان د لحراك د الريف، وكان تيتلقًب ب"الدينامو" ديالو. نهار 5 يونيو 2017، تعتقال نبيل وموراها تحكم عليه ب 20 عام دلحبس. حياتو. تولد نبيل احمجيق نهار 31 دجنبر 1984 فلحسيمة وكبر فيها. خدا لباك فلعلوم التجريبية ومن موراها خدا ديپلوم فتسيير لمقاولات. دوًز واحد لوقيتة بيطالي، ومن موراها لقا خدمة د محاسب. ملًي بدا لحراك د الريف، شارك فيه نبيل بزاف وكان واحد من لمنظمين لاساسيين د لمظاهرات فلحسيمة وفلخارج ديالها. كان معروف باللي كان تيطلق بزاف د الشعارات سلمية فلمظاهرات وكان تيحفز الناس اللي مشاركين فيها بالصوت ديالو. بقوة ما شارك فݣاع ليجتيماعات ولمظاهرات فلداخل ولخارج د مدينتو، وحيث كان تيخدم ويوجًد بزاف فالليل والنهار، تسمًا ب"الدينامو" ديال لحراك. تعتاقل نبيل احمجيق نهار 5 يونيو 2017 ف لخمسة و نص د الصباح من دارهم، و مورا محاكمة ليبتيدائية و ستيئنافية، تحكم عليه ب 20 عام د لحبس ب بزاف د التهم منها "لمشاركة ف تدبير مؤامرة على ود لمس ب السلامة الداخلية ديال الدولة" و "المساهمة ف تنظيم مظاهرات مامصرّحش بيها و عقد تجمعات عمومية بدون تصريح و" لي قالو بزاف د لمنضمات بلي هاد لحكم قاصح و ضالم.
نجاة عتابو

نجاة عتابو (خلاقت ف 9 ماي 1960 ف لخميسات) موسيقية و مغنية و كاتبة وملحنة و من اقوى الاصوات مغريبية ديال شّعبي لمغريبي، كاتغني ب دّاريجا و شّلحة د زايان و لفرانساوية و كاتعتابر من اهم لمغنيات ف تاريخ لموسيقا لمغريبية. نجاة بدات لكاريير ديالها ف 1983 و غنات بزاف د لاغاني لّي نجحو بزاف بحال "جوني مار"، "شوفي غيرو" و "كدبة باينة" و لّي ولاو مخلدين ل درجة بلي بزاف د لمغنيين عاودوهوم من بعد منها، و عندها مجموعة ديال الالقاب منها لبؤة الاطلس و الديڤا و ملكة الاغنية الشعبية و الاسطورة. حياتها. نجاة عتابو بنت لخميسات و ب دّات من جماعة لغندور، قرات ف ليسي موسى بن نصير و كان عندها بزاف مع لغنا ف لحفلات لمدرسية و كانت نشيطة ف الالعاب المدرسية حيت كانت مزيانة ف لهونض. نجاة كانت مزيانة ف قرايتها و كانت كاتحلم تكون محامية. كانت لمواهيب ديالها ف لغنا باينة من صغرها ب فضل صّوت لقوي لّي عندها و طريقة لغنا ديالها ب سّتيل ديال لعيوط د شّلوح د زايان. نجاة بدات لغنا ف لعراسات د لمنطقة و كانت كاتغني عيوط زايانية و بانت لموهيبة ديالها تا قدرات تسجل اول كاسيطة ديالها، ب تّخبية، مع اوركسترا لمعروفي، و كانت اول سمية فنية ديالها هي "نجاة المعروفي" وكانت غنية "جوني مار" ف ديك لكاسيطة و تشهرات و نجحات بزاف. فاش وصلات خبار لكاسيطة ل دارهوم كعاو عليها حيت لعائلة ديالها كانو محافضين و ما كانوش قابلين باش بنتهوم تمشي ف لكار د لغنا. نجاة خوات دارهوم و هربات منها فاش كانت عندها 17 لعام، و كانت هاد لهربة سباب بلي لبوليس جاو عند دارهوم باش يتاكدو واش ب صّح قتلوها و دفنوها ف دّار حيت وصلاتهوم تبرݣيكة ف هاد لقضية. لكاريير ديالها. مشات نجاة ل دّار لبيضا و تما تلونصات لكاريير ديالها و كان اول البوم ديالها عالمي خرجاتو ف فرانسا و باع 3 د لملاين د لكاسيطات. هنا كاتبان واحد لميزة لّي نفعات نجاة بزاف ف لكاريير ديالها حيت كانت كاتخدم و كاتدير لانتاج ب طرقان حتيرافية و حاضية مع لقضية د حقوق لمؤلف و هو شّي لّي ما كانوش كايديروه اغلبية لمغنيين شّعبيين. جّواج ديالها من حسن ديكوك زادها بزاف ف لكاريير ديالها حيت حسن كان من عائلة فنية و ملحن كبير و بجوج بيهوم كتبو و لحنو و نتجو اغاني نجحات مزيان. غنات نجاة ف بزاف د لمهرجانات و لقاعات و لمسارح لعالمية و ب دّات ف لاولمبيا ف باريز و مسرح فلورنسا ف طّاليان و لميلينيوم پارك ف شيكاݣو. ف لمجموع، غنات نجاة كتر من 500 غنية.
نجوم بورݣون

نجوم بورݣون ("Noujoum Borgogne") كانت مجموعة غنائية مغريبية ديال شّعبي تاسسات عام 1985 مكونة من 4 ديال لمغنيين، ولاد حي بورݣون ف دارلبيضا: مصطفى السمرقندي، بوشعيب، رشيد حياك و الزيتوني بورݣون. نجوم بورݣون منتوج ديال "اضواء لمدينة" لي كانت مسابقة كبيرة تنظمات ف لمغريب ف تّمانينات باش يبانو مواهب ف لغنا و لمسرح و لفكاهة من شباب اقاليم لمغريب. لمجموعة معروفة باغانيها ديال شّعبي تّقليدي (لعيطة) و حتا لعصري. ف لبدايات ديالها، كانت لمجموعة كاتخدم بالات اكوستيك (غير كمنجة و بندير)، و كانو بربعة بيهوم تايغنيو، شوية بشوية تميزو مصطفى و الزيتوني كمغنيين اساسيين. ف تّسعينات تفرقات لمجموعة من بعد ما ختار الزيتوني يكمل بوحدو، وهي لمرحلة لي عرفات دخول ستيل عصري (لاورݣ و لباطري). دابا لمجموعة ما بقاتش و غير جوج مغنيين لي باقيين، مصطفى السمرقندي (لي ولات سميتو لفنية مصطفى بورݣون) والزيتوني بورݣون.
نزالت لعظم

نزالت لعظم جماعة ترابية قروية كاينا ف اقليم الرحامنة، جهة مراكش اسفي، ساكنين فيها 11428 واحد، على حسب لاحصاء لعام 2014.